stanford-oval/wikipedia huggingface dataset:
פיאט 16-20 HP

| --- | --- |

Fiat 16-20 HP, שנת 1904
 מאפיינים כלליים
 נקרא גם:  Fiat 16-24 HP (סדרה שנייה)
 יצרן:  פיאט
 שנות ייצור:  1903–1906
 יחידות שיוצרו:  691
 הרכבה:  איטליה איטליה
 מודל קודם:  פיאט 12 HP
 מודל אחריו:  פיאט ברווטי
 סיווג:  סגנון גוף "Duc (automobile)" (צר')  סגנון גוף "Phaeton body" (אנ')  סגנון גוף "טורפדו" (אנ')
 מרכב:  Front-engine, rear-wheel-drive layout (אנ')
 אורך:  3,250-3,820 מ"מ
 רוחב:  1,460 מ"מ
 גובה:  2,350 מ"מ
 משקל:  950-1,300 ק"ג
 מפרט טכני
 מנוע:  4 צילינדרים, בטור, 4,179 סמ"ק המפיק 20 כ"ס (יוצר בשנת 1903)  4 צילינדרים, בטור, 4,179 סמ"ק המפיק 24 כ"ס (יוצר בשנת 1904)  4 צילינדרים, בטור, 4,503 סמ"ק
 מהירות מרבית:  75 קמ"ש (מנוע 4,179 סמ"ק המפיק 20 כ"ס)
פיאט 16–20 HP (באיטלקית: Fiat 16-20 HP) היא מכונית פתוחה מתוצרת קונצרן הרכב האיטלקי פיאט אשר יוצרה בין השנים 1903–1906.
תצורות

קבריולה.
לנדולט.
מפרט טכני

4 נוסעים (דגם קבריולה).
מנוע קדמי.
מנוע בנזין.
מנוע הנעה אחורית.
סדרות

סדרה ראשונה - יוצרה בשנת 1903. יוצרו 100 יחידות.
סדרה שנייה - יוצרה בשנת 1904. יוצרו 130 יחידות.
סדרה שלישית - יוצרה בשנת 1905. יוצרו 171 יחידות.
סדרה רביעית - יוצרה בשנת 1906. יוצרו 290 יחידות.
תמונות

"פיאט 16–24 HP"
"פיאט 16–20 HP"
"פיאט 16–20 HP"
"פיאט 16–20 HP"
ראו גם

פיאט 4 HP
פיאט 10 HP
פיאט 12 HP
פיאט Brevetti
הערות שוליים

↑  פיאט דגמים היסטוריים 1901–1903 / ראו:  "פיאט 16–20 HP" web.archive.org/web/20080413114231
↑  Miguel de Castro Vicente (1995). Modelos Fiat. barcelona: Ceac. ISBN 84-329-1457-6.
פסקואל יורדן

| --- | --- |

יורדן, שנות ה-20 של המאה ה-20
 לידה:  18 באוקטובר 1902 הנובר, הקיסרות הגרמנית 
 פטירה:  31 ביולי 1980 (בגיל 77) המבורג, גרמניה המערבית 
 שם לידה:  Ernst Pascual Jordan 
 ענף מדעי:  פיזיקה
 מקום מגורים:  גרמניה
 מקום קבורה:  בית הקברות אולסדורף 
 מקום לימודים:  אוניברסיטת הנובר (1922)  אוניברסיטת גטינגן (1925) 
 מנחה לדוקטורט:  מקס בורן 
 מוסדות:  אוניברסיטת המבורג (1947–1971)  אוניברסיטת רוסטוק (1929–1939)  אוניברסיטת הומבולדט של ברלין (1944–1945)  לופטוואפה (ורמאכט) (1939–1944) 
 תלמידי דוקטורט:  Jürgen Ehlers, Bernd Schmidt, Ulrich Sinogowitz, Günther Wilbrandt, Manfred Trümper, Klaus R. Bichteler, Wolfgang Kundt, Wolf Beiglböck, Wolfgang Budich, Engelbert Schücking, Remo Ruffini 
 פרסים והוקרה:  מדליית מקס פלאנק (1942)  מדליית קרל פרידריך גאוס (1955)  פרס לזכר אקרמן-טאובנר (1937) 
 תרומות עיקריות
 תרם רבות לביסוסה של תורת הקוונטים החדשה. על שמו קרויות אלגברות ז'ורדן.
 
פסקואל יורדן (בגרמנית: Pascual Jordan‏; 18 באוקטובר 1902 – 31 ביולי 1980) היה פיזיקאי עיוני גרמני שפעל בראשית פיתוחה של מכניקת הקוונטים. בפרט תרם רבות למכניקת המטריצות ותורת השדות הקוונטית.
הוא היה חבר המפלגה הנאצית משנת 1933, ולאחר מלחמת העולם השנייה היה חבר פרלמנט מטעם המפלגה הגרמנית־שמרנית CDU.
יורדן למד באוניברסיטת גטינגן וניכר שם בכישרונותיו המתמטיים. הוא היה מתלמידיו של מקס בורן ונתבקש על ידי מורו לסייע בפיתוח מכניקת המטריצות של ורנר הייזנברג. בכך תרם רבות לביסוסה של תורת הקוונטים החדשה. מאוחר יותר הרחיב את מחקריו לתחומי תורת היחסות הכללית ובעקבותיה פיתח את תורת היחסות הפרויקטיבית, המבקשת לאחד את שדה הכבידה עם השדה האלקטרומגנטי במסגרת של מרחב-זמן בן חמישה ממדים. יורדן עסק גם באסטרופיזיקה ובקוסמולוגיה וחקר את התהוותו וגילו של היקום.
ניסיונו למצוא מסגרת אלגברית לפורמליזם של מכניקת הקוונטים הוביל להמצאת אלגברות ז'ורדן הקרויות על-שמו.
פטה

ערך זה עוסק בגבינה יוונית. אם התכוונתם למשמעות אחרת, ראו .
| --- | --- |

 
 מאכלים
 סוג:  גבינה
 מוצא:  יוון יוון
 מרכיבים עיקריים:  חלב עיזים, חלב כבש, lamb rennet 
 גבינות
 סוג חלב:  עיזים, כבשים או פרות
 תו תקן:  כינוי מקור מוגן 
 
| --- | --- |
 ערך תזונתי ל-100 גרם
 קלוריות:  264 קק"ל
 חלבונים:  14.21 ג'
 פחמימות:  4.09 ג'
 שומן:  21.28 ג'
 כולסטרול:  89 מ"ג
 ויטמינים:  ‏
  ‑ ויטמין A:  125 מק"ג
  ‑ ויטמין B1:  0.154 מ"ג
  ‑ ויטמין B2:  0.844 מ"ג
  ‑ ויטמין B3:  0.991 מ"ג
  ‑ ויטמין B6:  0.424 מ"ג
 ברזל:  0.65 מ"ג
 סידן:  493 מ"ג
 נתרן:  917 מ"ג
 מקור: משרד החקלאות האמריקני
פֶטָה (ביוונית: Φέτα; מילולית: פרוסה) היא גבינה המיוצרת במי מלח. נהוג להכינה מחלב עיזים או כבשים או משילוב של שניהם. לגבינה טרייה מלוחה זאת יש בדרך כלל מרקם גבשושי. היא משמשת להכנת סלטים, פסטות ומאפים, ונאכלת גם בפני עצמה. מאכלים רבים המבוססים על הבצק היווני פילו (בצק דק מאוד וללא שמן) מכילים את הגבינה. כך, למשל, spanakopita (פשטידת תרד) ו-tiropita (פשטידת גבינה). הגבינה פופולרית ביוון ומקורה שם, ומספר סוגי גבינות דומים לה מצויים באזור יוון. בנוסף, השימוש בה נפוץ יחסית גם בבולגריה ובטורקיה.
הגבינה מומלחת ומשומרת בתמיסה של נוזל ומלח למספר חודשים. הנוזל בתמיסה יכול להיות מים מפוסטרים (למטרת מניעת חיידקים) בלבד או, לפעמים, מי גבינה. מי הגבינה, שהם המים שנשארים בתום תהליך הכנת הגבן, שמנוניים יותר מטבעם. עם זאת, שימוש בהם להכנת הפטה הופך את הגבינה לנימוחה ומתפוררת יותר במרקמה. בשתי השיטות, נפח המלח בתערובת נע בין 10 ל־12 אחוז (נמדד לרוב במד בומה לצפיפות).[דרוש מקור]
קשיותה של הגבינה נעה בין רכה לקשה-למחצה, (אז היא גם מתפוררת). ריחה נע בין מתון לחריף. כמו כן, היא חלקה ונטולת קליפה. אחוזי השומן שבה נעים בטווח שבין 20 ל-25 אחוז.
מקובל לחתוך את הפטה לקוביות לפני ההגשה. לעיתים הגבינה מהווה חלק מכריך, ואז היא לרוב נצלית. לפעמים היא מוגשת כתחליף מלוח לגבינות אחרות במנות שונות. היא אף מהווה מרכיב חשוב בסלט היווני ובסלטים נוספים. כמו כן, הפטה נחשבת בעיקר כגבינה מעולה להכנת מאפים (ובפרט פשטידות ובורקס). יחד עם זאת, היא מתאימה למאכל בשילוב פירות. כך, למשל, נהוג להגישה לצדו של אבטיח בקיץ. ניתן גם לגלגל קוביות פטה בתוך לדר, באופן שמזכיר את שיטת ההכנה של סושי.
הגבינה מוכנה למאכל בתום כחודש בלבד מתחילת הכנתה, זמן מהיר יחסית לגבינת כבשים. היא לא עוברת הבחלה ויישון, ולא משתנה או מתקלקלת כל זמן שהיא שרויה במי מלח. תוקף השיווק שלה בחנויות נע בין חצי שנה לשנה.
צרכנים רבים קונים במרכולים שלא בידיעתם גבינות פטה כבשים אנלוגיות. גבינות אלה, שנקראות פטינה, הן למעשה חיקוי של גבינות הפטה הטבעיות. הן עשויות מאבקת חלב ומשומן צמחי, וטעמן המעובד שונה בעליל. הן זולות יותר מגבינות הפטה, ולכן יש הקונים אותן בלי שידעו שאין מדובר בגבינה בכלל.
הסולטאן באיזיט השני, אשר שלט באימפריה העות'מאנית, בין השנים 1481–1512, היה מנהלן מעולה ופעל להאחדה בתחומי חיים רבים. במערכת החוקים של שנת 1502, פורסמו אפילו שמות אחידים למוצרי מזון וגבינות. כך נולדו שמות של מוצרי מזון הנהוגים עד עצם היום הזה, כגון גבינות קשקבל ופטה.
תהליך הגיבון של הפטה תואר כבר באודיסיאה של הומרוס ביוון העתיקה. בבסיס התהליך דאז חיממו את החלב לטמפרטורה של כ-35 מעלות צלזיוס, הוסיפו לגבן רנט (חומר שנועד לזרז את היפרדות מוצקי החלב מהמים) והניחו לתערובת להחמיץ. כיום, לעומת זאת, מפסטרים את הפטה ומחממים אותה לטמפרטורה של 73 מעלות לפחות, מתוך שיקולים בריאותיים.
הערות שוליים

1 2  - Welcome to Fetamania
↑  Crispy Greek-style pie
↑  Traditional Tiropita recipe (Greek cheese Pie with feta) - My Greek Dish (באנגלית אמריקאית)
↑  Product Focus Truth, Lies and Feta The Cheese that Launched a (Trade) War, ‏2009-07-05
↑  Mason Howard, How to Preserve Feta Cheese | eHow
↑  Products (באנגלית אמריקאית)
↑  Grilled Feta And Tomato Sandwich Recipe - Food.com
↑  Greek Salad I Recipe
↑  Joan Nathan, Burekas - My Favorite Breakfast Pastries
↑  Feta-Fruits Recipes - Fine Cooking
↑  Does Feta Cheese Go Bad - Does It Go Bad? (באנגלית אמריקאית)
↑  שושנה חן, הגבינה שהתחפשה, באתר ynet, 12 במאי 2009
↑  Unsal, Artun, " When Milk Sleeps, Turkish Cheeses", Galatasaray University, december 2005
| --- | --- |
בקרת זהויות :  NLI: 987007548963205171  LCCN: sh91000982
פסקואל רניירי מזילי

פסקואל רניירי מזילי (בפורטוגזית: Pascoal Ranieri Mazzilli; 27 באפריל 1910 - 21 באפריל 1975) היה פוליטיקאי ברזליאי ששימש נשיא בית מחוקקים של הסגנים בברזיל בין השנים 1958 ל-1965. הוא שימש במשך שבועיים בתור נשיאה של ברזיל, באוגוסט 1961, בעקבות התפטרותו של ז'אניו דה סילבה קאדרוס וכיוון שסגן הנשיא ז'ואו גולאר היה בעיצומו של ביקור רשמי בסין. כמו כן, גם הצבא הברזילאי מנע מגולאר לרשת את תפקיד הנשיא, אך העניין נפתר מאוחר יותר כאשר הוא הורשה לרשת את הנשיאות תחת השלטון הפרלמנטרי. ב-1 באפריל 1964, אחרי הדחתו של גולאר, מזילי שוב ירש את תפקיד הנשיא עד אשר מרשל אומברטו קסטלו ברנקו לקח את השלטון באמצעות בחירות לא ישירות ב-1964 אחרי הפיכה צבאית.
מזילי החל ללמוד ב-1930 בבית הספר למשפט של אוניברסיטת סאו פאולו אך לא סיים את לימודיו. עבד תקופה קצרה כגובה מיסים. ב-1940 המשיך את לימודי המשפטים בבית הספר למשפט בניטרוי. הוא נלחם במהפכה החוקתית בברזיל בצד של מדינת סאו פאולו. בהמשך החל לעבוד כעיתונאי והתמקד בסיקור כלכלי.
ב-1945 הצטרף למפלגה הסוציאל-דמוקרטית, והיה למזכיר הכללי לכספים במחוז הפדרלי (1946 - 1947). בשנים 1947–1948 שימש כמנהל בבנק החסכונות הפדרלי, ואחר כך כמנהל בבנק המחוז הפדרלי (1948–1949). ב-1950 נבחר להנהיג את המפלגה הסוציאל-דמוקרטית. נבחר לנשיא בית המחוקקים ב-1958.
פאקו אלקאסר

פרנסיסקו "פאקו" אלקאסר גרסיה (בספרדית: Francisco "Paco" Alcácer García; נולד ב-30 באוגוסט 1993 בוולנסיה שבספרד) הוא כדורגלן ספרדי המשחק בעמדת החלוץ באמירטס מליגת העל של איחוד האמירויות הערביות.
קריירה

פאקו אלקאסר נולד בעיירה טורנט שבמחוז ולנסיה בקהילה האוטונומית ולנסיה. הוא החל לשחק כדורגל בגיל 6 בקבוצת הילדים של מונטה-סיון. הוא פרץ והרשים כבר כילד, ובגיל 10 עבר לשחק בקבוצה הבכירה בעיר הולדתו טורנט. כשהיה בן 12, עבר לקבוצה הבכירה ביותר בקהילה האוטונומית אלייה השתייך, ולנסיה. הוא שיחק במחלקת הנוער כ-4 שנים, ובגיל 16 הפך לשחקן מקצועני כשהצטרף לסגל קבוצת המילואים של ולנסיה, ולנסיה מסטאייה. הוא כבש שלושה שערים ב-15 הופעות בעונתו הראשונה עם ולנסיה מסטאייה בליגת המשנה של ספרד, הסגונדה. שלושת השערים שלו לא עזרו לוולנסיה מסטאייה, שירדה בתום העונה לליגה השלישית בספרד, הסגונדה ב'.
ב-11 בנובמבר 2010, כשהוא בן 17, ערך אלקאסר את הופעת הבכורה שלו בקבוצת הבוגרים כשרשם 90 דקות בניצחון ולנסיה 4-1 על לוגרונייס במסגרת הגביע הספרדי. למרות זאת, המשיך לשחק במדי קבוצת המילואים בליגה השלישית.
ב-12 באוגוסט 2011 כבש את שערו הראשון במדי הקבוצה הבוגרת במהלך משחק ידידות נגד רומא שהסתיים בתוצאה 0–3. כמה דקות לאחר שריקת הסיום, כשיצא אלקאסר אל משפחתו, נפל אביו אל הארץ כתוצאה מדום לב. לאחר 30 דקות של ניסיונות החייאה, נפטר אביו והוא בן 44. אלקאסר קיבל מהמועדון "חופשה בלתי מוגבלת", אך חזר להתאמן כשבוע בלבד לאחר המקרה.
ב-14 בינואר 2012 ערך אלקאסר את הופעת הבכורה שלו בלה ליגה כשנכנס כמחליף לסופיאן פגולי ב-20 הדקות האחרונות נגד ריאל סוסיאדד. בעונה שלאחר מכן הושאל לחטאפה וערך את הופעת הבכורה שלו נגד דפורטיבו לה קורוניה כאשר רשם 20 דקות בתיקו 1-1. אלקאסר כבש את שערו הרשמי הראשון בקבוצה בוגרת ושערו הראשון בלה ליגה ב-7 בינואר 2013 בהפסד 1–3 לראיו ואיקאנו. בסיום העונה, אחרי 4 שערים ב-23 הופעות, החליטה חטאפה שלא להאריך את השאלתו והוא חזר לוולנסיה. אלקאסר כבש את שערו הראשון (הרשמי) בוולנסיה במשחק הליגה האירופית נגד קובאן ב-4 באוקטובר. אלקאסר היה שותף בעונת 2013/14 לעלייתה של ולנסיה לחצי גמר הליגה האירופית, שם הודחה על ידי סביליה בדקה ה-95 במשחק הגומלין עם 3:3 (שערי חוץ) בסיכום.
את עונת 2014/2015 פתח אלקאסר עם 4 שערים ובישל 4 שערים ב-7 הופעות בליגה הספרדית, וקיבל את הזימון לנבחרת ספרד על ידי ויסנטה דל בוסקה. ב-30 באוגוסט 2016 חתם ל-5 שנים בברצלונה תמורת 30 מיליון יורו. ב-28 בספטמבר ערך את הופעת הבכורה שלו בליגת האלופות נגד בורוסיה מנשנגלדבך.
ב-28 באוגוסט 2018 הושאל לעונה אחת לבורוסיה דורטמונד. בהופעת הבכורה שלו בדורטמונד, ב-14 בספטמבר 2018, הבקיע את השער השלישי בניצחון 1–3 על איינטרכט פרנקפורט במסגרת הבונדסליגה. ב-23 בנובמבר, לאחר שקבע שיא הבקעות לשחקן מחליף הפעילה דורטמונד את סעיף הרכישה בחוזה ההשאלה והעבירה את אלקאסר לשורותיה תמורת 23 מיליון אירו, כאשר השחקן חתם על חוזה לחמש שנים.
ב-30 בינואר 2020 חזר לספרד וחתם לחמש וחצי שנים בויאריאל.
ב-26 במאי 2021 זכה עם ויאריאל באליפות הליגה האירופית לאחר שקבוצתו ניצחה בפנדלים את קבוצת מנצ'סטר יונייטד.
ב-17 באוגוסט 2022 חתם בא-שארג'ה מאיחוד האמירויות.
ב-15 בספטמבר 2023 הושאל לאמירטס מאיחוד האמירויות.
נבחרת ספרד

אלקאסר ייצג את נבחרת ספרד בכל רמות הגיל החל מגיל 16. אלקאסר היה שותף ב-2010 לעלייתה של נבחרת ספרד עד גיל 17 לגמר אליפות אירופה, וסיים כמלך השערים של הטורניר עם 6 שערים. אלקאסר גם היה שותף לזכייתה של נבחרת ספרד עד גיל 19 ב-2011 וב-2012 באליפויות אירופה.
ב-29 באוגוסט 2014 זומן אלקאסר לראשונה לנבחרת ספרד הבוגרת על ידי ויסנטה דל בוסקה לצמד המשחקים נגד צרפת (ידידות) ומקדוניה במסגרת מוקדמות יורו 2016. אלקאסר ערך את הופעת הבכורה כשהחליף את דייגו קוסטה במחצית השנייה של משחק הידידות נגד נבחרת צרפת. ארבעה ימים לאחר מכן, רשם אלקאסר את ההופעה המלאה הראשונה שלו בנבחרת ספרד בעקבות פציעתו של דייגו קוסטה. אלקאסר פתח בהרכב נגד מקדוניה במסגרת המשחק הראשון של מוקדמות יורו 2016. אלקאסר כבש את השער השני בניצחון 1–5 ובישל לסרחיו בוסקטס את השער השלישי. ב-6 באוקטובר קיבל את הזימון השני שלו לנבחרת הבוגרת כשזומן לצמד משחקי המוקדמות נגד סלובקיה ולוקסמבורג. אלקאסר היה לשחקן ולנסיה הראשון שמשחק בנבחרת ספרד מאז דויד סילבה ב-2010.
תארים

גביע המלך הספרדי: 2016/2017
אליפות ספרד: 2017/2018
הליגה האירופית: 2020/2021
הערות שוליים

↑  "רשמית: פאקו אלקאסר חתם בברצלונה לחמש שנים - וואלה! ספורט". וואלה! ספורט. נבדק ב-2016-11-25.
↑  Paco Alcacer signs permanent deal with Borussia Dortmund. Deutsche Welle. 23 November, 2018
↑  העברות בעולם, 30.1: פיונטק הוצג בהרטה ברלין, ויאריאל רכשה את פאקו אלקאסר, באתר וואלה, 30 בינואר 2020
פהקיואס דמטריוס

| --- | --- |
אין תמונה חופשית
 לידה:  1889 
 פטירה:  5 במרץ 1984 (בגיל 95 בערך) 
 מדינה:  יוון 
 מקצוע:  עורך דין 
 מידע חסיד אומות העולם
 פרסים והוקרה:  חסיד אומות העולם (4 באוקטובר 1989) 
 קישורים חיצוניים
 יד ושם:  פהקיואס דמטריוס
 
פהקיואס דמטריוס (ביוונית: Παχάκης Δημήτριος;‏ 1 בינואר 1889 – 5 במרץ 1948, אתונה, יוון) היה עורך דין וחסיד אומות העולם, שהציל משפחה יהודית באתונה.
פעילות בתקופת השואה להצלת יהודים

דמטריוס יליד כרתים אשר התגורר באתונה, היה עורך דין ידוע. בין היתר, שימש כיועצו המשפטי של הסוחר ואיש העסקים היהודי, חיים בנרובי.
חיים בנרובי היה סוחר אמיד בסלוניקי. ידוע לנו כי היו לו לפחות שני בנים: אשר, ששרד את השואה ומילא אודות אביו את דף העד ביד ושם ושמואל. במרץ 1942 משפחת בנרובי נאלצה לברוח מסלוניקי לאתונה, בשל פעילות הגסטפו בעיר. משפחת בנרובי מצאה מקלט אצל דמיטריוס ומשפחתו. דמיטריוס הפגין אומץ וחברות בכך שלקח על עצמו את העסקים של משפחת בנרובי, דאג ושמר עליהם.
כאשר הגסטפו עלו על עקבותיהם של בני משפחת בנרובי, דימיטריוס הבריחם אל מחוץ לאתונה. הוא הביאם לבית חמו, ד"ר קוסטס אנגאסטפוליס [Dr. Kostas Anagnostopoulos] אשר היה רופא מנתח ידוע בפטרס, ושם הסתתרו במשך שנה וחצי. לאחר המלחמה השיב דימיטריוס למשפחת בנרובי את רכושם ואף סירב לקבל כל תשלום עבור עזרתו.
לאחר המלחמה המשיך דימיטריוס במשרתו כעורך דין.
הכרה והנצחה

ב 4 באוקטובר 1989 הכירה יד ושם בפהקיואס דימיטריס כחסיד אומות העולם ושמו נחקק בקיר הכבוד.
הערות שוליים

1 2 3  The Righteous Among The Nations, באתר יד ושם (באנגלית)
↑  Sarah Gensburger, The Righteous among the Nations as elements of collective memory, International Social Science Journal 62, 2011-03, עמ' 135–146 doi: 10.1111/j.1468-2451.2011.01799.x
↑  The Righteous Among The Nations-Pahakis Dimitrios, באתר יד ושם (באנגלית)
ערך זה הוא קצרמרבנושא אישים ובנושא השואה. אתם מוזמנים לתרום לוויקיפדיה ו.
פודוקזאורוס

| פודוקזאורוס |
| --- | --- |
 איור משוער של פודוקזאורוס
תקופה
יורה תחתון 190 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: פודוקזאורוס
מין:: Podokesaurus holyokensis
שם מדעי
 Podokesaurus

השוואה של פודוקזאורוס לחתול ולאדם
פודוקזאורוס (שם מדעי: Podokesaurus) הוא סוג של דינוזאור תרופוד מקבוצת הצלופיזואידים, שחי במשך היורה התחתון באמריקה הצפונית. דינוזאור זה נבחר בשנת 2021 להיות הדינוזאור הלאומי של מסצ'וסטס. הוא תואר לראשונה ב-1911 בידי הפלאונטולוגית מינון טלבוט (אנ'), שהייתה הראשונה שהגדירה סוג של דינוזאור שאיננו עוף.
תיאור

המאובנים של הפודוקזאורוס התגלו לראשונה בהר הולויק (אנ') שסמוך לנהר קונטיקט במסצ'וסטס, ארצות הברית ותוארכו למשך היורה התחתון לפני 190 מיליון שנה. עצמות אלה דמו לאלה של צלופיזיס, אחד מראשוני הדינוזאורים התרופודים והמין החדש שויך אליהם. משמעות השם המדעי של המין הוא "לטאה מהירה של הולויק". ממצאים אלה נשמרו ותועדו בידי חוקרים אחרים אך הממצאים נשרפו עם הבניין בו היו ב-1917 ומאז לא התגלו ממצאים משמעותיים שלו.
הפודוקזאורוס היה דינוזאור קטן יחסית שהזכיר את הצלופיזיס. הוא היה בעל גוף רזה וזריז באורך של 1 מטר ומשקל של 40 קילוגרם. הוא היה בעל עצמות דקות, רגליים ארוכות, צוואר רזה ושיניים חדות ודקות חסרות התמחות. ככל הנראה היה טורף אופורטוניסטי של לטאות וחסרי חוליות שהוא תפס ואולי היה אוכל כל.
פליפר בע"מ

| --- | --- |

Flipper SARL
 מאפיינים כלליים
 נקרא גם:  Flipper
 יצרן:  SEAB
 שנות ייצור:  1978-1984
 הרכבה:  צרפת צרפת
 מרכב:  2 דלתות, תלת  אופן
 אורך:  2,000 מ"מ (פליפר 1)
 רוחב:  1,170 מ"מ (פליפר 1)
 גובה:  1,400 מ"מ (פליפר 1)
 משקל:  210 ק"ג (פליפר 1)
 מפרט טכני
 מנוע:  אחורי, 47 סמ"ק, (פליפר 1)   50 סמ"ק  (פליפר 2)
 הילוכים:  תמסורת אוטומטית - 2 מהירויות
 מעצב:  Roland de la Poype
פליפר בע"מ (בצרפתית: Flipper SARL) הוא דגם של מכונית מיקרו, תלת אופן, המיועדת ל-2 נוסעים.
הדגם יוצר על ידי חברת SEAB" (Société d’Ètudes et Applications de Brevets)" הצרפתית בין השנים 1978–1984.
סדרת ה"פליפר 1" היא סדרת תלת אופן, (גלגל קדמי אמצעי ו-2 גלגלים אחוריים). בנוסף יוצר בסדרת "פליפר 1" דגם המורכב על 4 גלגלים, ואילו דגמי סדרת ה"פליפר 2" אשר יוצרה משנת 1980, מורכבים על 4 גלגלים בלבד.
סדרות

פליפר 1 (Flipper I) (3 גלגלים)
פליפר 1 (4 גלגלים)
פליפר 2 (Flipper II) (4 גלגלים) (אורך: 2,440 מ"מ, רוחב: 1,290 מ"מ, גובה: 1,400 מ"מ, משקל: 349 ק"ג, הדגם יוצר משנת 1980)
תמונות

פליפר 1
מנוע פליפר 1
פליפר 1
פליפר 2 (4 גלגלים)
פליפר 2 (4 גלגלים)
ראו גם

תלת אופן
מכונית מיקרו
הערות שוליים

↑  פליפר בע"מ  Microcarfan (französisch, abgerufen am 9. November 2013)
פודוקנמיים

| פודוקנמיים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים מצדדי-צוואר
משפחה:: פודוקנמיים
שם מדעי
 Podocnemididae ‏קופ, 1868

סטופנדמיס
פודוקנמיים או צבים גדולי-ראש (שם מדעי: Podocnemididae) הם משפחת צבים קטנה ואחת משלוש המשפחות של תת-סדרת צבים מצדדי-צוואר (Pleurodira). הם חיים בטבע במדגסקר ובאמריקה הדרומית. צבים אלה אינם יכולים להכניס את ראשם לשריונם, אך יכולים להשפיל את העורף בצמוד לחלק העליון של השריון. צווארם קצר יותר משל בני המשפחות הקרובות אליהם פלומדוזיים ונטויי-צוואר. השריון השטוח והעגלגל עוזר להם לשחות ביעילות.
הם שחיינים טובים שיכולים להגיע לאורך 1 מ' ולמשקל של 90 ק"ג אצל צב אראו והוא המין הגדול בבני תת-סדרה זו. בעבר היה מין אפילו יותר גדול - הסטופנדמיס (Stupendemys), צב המים המתוקים הגדול ביותר בעולם, שאורך השריון שלו הגיע ל-3.3 מ'. צבים אלו מותאמים לחיים מתחת למים וניזונים בעיקר מצמחייה מימית ואצות.
מיון

משפחת פודוקנמיים (Podocnemididae)
סוג ומין יחיד צב ראשתן מדגסקרי (Erymnochelys madagascariensis)
סוג ומין יחיד צב ראשתני אמזוני (Peltocephalus dumerilianus)
סוג פודוקנמיס (Podocnemis)
מין Podocnemis erythrocephala
מין צב אראו (Podocnemis expansa)
מין Podocnemis lewyana
מין Podocnemis sextuberculata
מין פודוקנמיס צהוב-נקודות (Podocnemis unifilis)
מין Podocnemis vogli
מין Podocnemis bassleri - נכחד
מין Podocnemis medemi - נכחד
מין Podocnemis pritchardi - נכחד
סוגים נכחדים מהמשפחה:
Albertwoodemys
Bairdemys
Bauruemys,
Brontochelys
Cambaremys
Caninemys
קרבונמיס (Carbonemys)
Cerrejonemys
Cordichelys
Dacquemys
Kenyemys
Lapparentemys
Latentemys
Lemurchelys
Mogharemys
Neochelys
Papoulemys
Peiropemys
Pricemys
Roxochelys
Shweboemys
Stereogenys
סטופנדמיס (Stupendemys)
Turkanemys
פולידוקרקוס

| פולידוקרקוס |
| --- | --- |
  מאובן ואיור של פולידוקרקוס
תקופה
תחילת אאוקן 47 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אוכלי חרקים
משפחה:: Amphilemuridae
סוג:: פולידוקרקוס
מין:: Pholidocercus hassiacus
שם מדעי
 Pholidocercus hassiacus

פולידוקרקוס (שם מדעי: Pholidocercus) הוא סוג נכחד של יונק מסדרת אוכלי החרקים אשר חי בגרמניה במהלך תחילת האאוקן לפני 47 מיליון שנה. מאובניו נמצאו ב-1983 בבור מסל שבגרמניה. בסוג זה היה מין יחיד.
הפולידוקרקוס היה קרוב רחוק של הקיפודיים והוא היה בעל סעיפי שערות מחודדים על גופו. עם זאת הוא היה בעל זנב ארוך יותר ועל ראשו הייתה לוחית שריון בדומה לארמדיל מודרני. הוא הגיע לאורך 16–18 ס"מ עם זנב באורך 19 ס"מ. הוא היה בעל רגליים קצרות ולסתות בעלות שיניים חדות שנועדו ללעיסת חרקים ואולי גם שיירים אורגנים או צמחים, כמו קיפודים מודרניים. כמה חוקרים מחשיבים את היונק הקדום לקרוב לארכפיים.
בתקופה בה הפולידוקרקוס חי גרמניה הייתה מכוסה ביערות גשם לחים ושופעים בהם היה הרבה מזון. האקלים התקרר בהדרגה מסוף האאוקן וייתכן שדבר זה הכחיד את הפולידוקרקוס וחיות נוספות מהאזור לבלתי שוב.
פיאט 128 מוראטי רודסטר

| --- | --- |

פיאט 128 מוראטי רודסטר (באיטלקית: Fiat 128 Moretti Roadster)
 מאפיינים כלליים
 יצרן:  מוראטי (באיטלקית: Moretti)
 שנות ייצור:  1969–1972, 1974–1975
 הרכבה:  איטליה
 אורך:  4,200 מ"מ
 רוחב:  1,610 מ"מ
 גובה:  1,280 מ"מ
 משקל:  785 ק"ג
 בסיס גלגלים:  2,448 מ"מ
 מפרט טכני
 מנוע:  4 צילינדרים, 1,116 סמ"ק המפיק 49 כ"ס (מנוע פיאט 128, בין השנים 1969-1972)  מנוע 4 צילינדרים, 1,290סמ"ק המפיק 59 כ"ס (בין השנים 1974-1975)
 הילוכים:  תמסורת ידנית - 4 הילוכים
 מהירות מרבית:  150 קמ"ש
 מעצב:  Dany Brawand
פיאט 128 מוראטי רודסטר (באיטלקית: Fiat 128 Moretti Roadster) היא מכונית קופה אשר יוצרה על ידי חברת "מוראטי" (אנ') האיטלקית בין השנים 1969–1972), ובגרסה המשופרת בין השנים 1974–1975. מן הדגם יוצרו כ-100 יחידות.
פיאט 128 מוראטי רודסטר (1969-1972)

מנוע דגם ה"פיאט 128 מוראטי רודסטר" נלקח מדגם פיאט 128 של חברת פיאט.
4-5 מקומות ישיבה
2 דלתות
דגם ה-"פיאט 128 מוראטי רודסטר" מאיץ בין 0-100 קמ"ש ב-16.7 שניות.
הגג החיצוני הקשיח של הדגם נשלף בחלקו, מעל המושבים הקדמיים.
בשנת 1969 מחיר ה"פיאט 128 מוראטי רודסטר" היה 1,500,000 לירות איטלקיות, בשנת 1972 מחירה של היחידה היה 2,000,000 לירות איטלקיות.
פיאט 128 מוראטי רודסטר (1974-1975)

3 דלתות
מנוע 1,290 סמ"ק, המפיק 59 כ"ס
דגם ה-"פיאט 128 מוראטי רודסטר" שנת 1974-1975, מאיץ בין 0-100 קמ"ש ב-14.0 שניות.
חברת "מוראטי"

חברת "מוראטי" (באיטלקית" "Moretti S.p.A") הייתה חברה איטלקית קטנה לייצור מכוניות, ואופנועים, אשר נוסדה על ידי "Giovanni Moretti". החברה התמקדה בייצור מכוניות בתצורות, 2 דלתות: קופה וספורט.
חברת "מוראטי" פעלה בין השנים 1926–1989 בעיר טורינו איטליה. דגמי החברה התבססו על דגמי חברת פיאט, אלפא רומיאו ו מזראטי.
בשנת 1964 ייצרה חברת "מוראטי" 1,500 מכוניות. שטח  המפעל בטורינו השתרע על כ-9,000 מ"ר, לחברה היו 145 עובדים (120 פועלי ייצור ו-25 אנשי מנהלה).
תמונות

פיאט 128 מוראטי רודסטר
פיאט 128 מוראטי רודסטר, שנת 1971
לוגו חברת המכוניות "מוראטי"
ראו גם

פיאט 128
מוראטי 500 קופה
לקריאה נוספת

פיאט 128 מוראטי רודסטר - תמונות ( 1969 Fiat 128 (Moretti) - Studios - Carstyling.ru)
פיאט 128 מוראטי רודסטר - תמונות
פיאט 128 מוראטי רודסטר 1969-75 - תמונות (מבט לתוך הרכב, מבט לחוץ הרכב)
הערות שוליים

↑  פיאט 128 מוראטי רודסטר - השנים המוקדמות1970 Moretti Fiat 128 Roadster 4-5 Posti (since early-year
↑  פיאט 128 מוראטי רודסטר 1974 Moretti Fiat 128/1300 Roadster (since late-year 1974
פסקואלה אמטו

| --- | --- |

 לידה:  21 במרץ 1878 נאפולי, איטליה 
 פטירה:  12 באוגוסט 1942 (בגיל 64) קווינס/ג'קסון הייטס, ארצות הברית 
 מוקד פעילות:  ממלכת איטליה 
 סוג קול:  בריטון 
 חברת תקליטים:  Fonotipia 
 פרופיל ב-IMDb
 
פסקואלה אמטו (באיטלקית: Pasquale Amato‏; 21 במרץ 1878 – 12 באוגוסט 1942) היה זמר בריטון אמריקאי ממוצא איטלקי שהיה שר במטרופוליטן אופרה בשנים 1908–1921.
ביוגרפיה

פסקואלה אמטו נולד בנפולי ולמד שירה בעיר בו נולד. בשנת 1900 הוא שר לראשונה ב-Teatro Bellini בנאפולי ב"לה טרוויאטה". לאור ההצלחה הוא התחיל בסיבוב הופעות באירופה. בשנת 1904 הוא הוזמן לבית האופרה המלכותית, קובנט גארדן. בשנת 1907 אמטו שר בלה סקאלה תחת ארטורו טוסקניני.
בשנת 1908 פסקואלה אמטו הגיע למטרופוליטן אופרה והיה חבר הצוות עד לשנת 1921. בתקופה זו הוא הופיעה באופרות רבות לצד אנריקו קרוזו, אוליב פרמסטד, אלמה גלוק, טיטה רופו, מרגרתה מצנאואר ורבים נוספים.
בתחילת שנות ה-20 של המאה ה-20 פסקואלה אמטו חזר לאיטליה לשיקום קול. בשנת 1933 אמטו חזר לארצות הברית ושר ב"לה טרוויאטה" אותו תפקיד ששר בתחילת הקריירה.
בשנת 1939 פסקואלה אמטו החל ללמד שירה ואופרה באוניברסיטת לואיזיאנה.
במהלך הקריירה אמטו עשה הקלטות רבות. בשנת 1928 הוא שיחק בסרט "נפולאון" של אחים וורנר.
פסיכולוגיה הומניסטית

פסיכולוגיה הומניסטית היא אחת האסכולות בפסיכולוגיה, אשר התפתחה בארצות הברית, כמעט במקביל לזרם של הפסיכולוגיה האקסיסטנציאליסטית שהתפתח באירופה, כתגובה לביהביוריזם מצד אחד, ולפסיכואנליזה, מצד שני. האסכולה עוסקת במימד האנושי של הפסיכולוגיה וההקשר שלו להתפתחות התאוריה הפסיכולוגית. ניתן לסכם את עקרונותיה בחמשת יסודות הפסיכולוגיה ההומניסטית, כפי שפורסמו על ידי ג'יימס בוגנטל בשנות ה-60:
לא ניתן לצמצם אנשים ל"מרכיבים"
יש ייחוד לאנשים מעצם טבעם
התודעה האנושית כוללת את תודעת העצמי בהקשר החברתי (של אנשים אחרים)
לאנשים יש בחירות ואחריות
האדם פועל באופן מודע ומחפש משמעות, ערכים ויצירתיות